Կոնգրեսի ընթացքում տեղի են ունեցել մի շարք հանդիպումներ Ռուսաստանի Դաշնության դատաբժշկական փորձագետների ասոցիացիայի նախագահ, Մոսկվայի շրջանի դատաբժշկական փորձաքննությունների բյուրոյի տնօրեն, բ.գ.դ. պրոֆեսոր Վ.Ա.Կլևնոյի, Ռուսաստանի դատաբժշկական փորձաքննությունների կենտրոնի տնօրեն, գլխավոր դատաբժշկական փորձագետ, բ.գ.դ. Ա.ՎԿովալյովի, Ռուսաստանի դատաբժշկական փորձաքննությունների կենտրոնի տնօրենի գիտական գծով տեղակալ, բ.գ.դ. Ի.Յու.Մակարովի, Ռուսաստանի Դաշնության Իվանովոյի շրջանի դատաբժշկական փորձաքննությունների բյուրոյի պետ, բ.գ.դ. պրոֆեսոր Ս.Վ.Երաֆեևի, Մոսկվայի 2-րդ բժշկական համալսարանի դատական բժշկության ամբիոնի վարիչ, բ.գ.դ. պրոֆեսոր Ե.Մ.Կիլդյուշովի, ինչպես նաև բնագավառի այլ առաջատար մասնագետների հետ: Տեղի են ունեցել նաև առանձնազրույցներ, որոնց ընթացքում բարձրացվել են դատաբժշկական փորձաքննության բնագավառին առնչվող մի շարք հարցեր, ինչպես նաև քննարկվել են ոլորտում առկա խնդիրները: Ռուսաստանի Դաշնության համապատասխան կառույցների և «Փորձաքննությունների ազգային բյուրո» ՊՈԱԿ-ի միջև շոշափվել են հարցեր գիտական մի շարք ուղղությունների վերաբերյալ, ինչպես նաև ձեռք է բերվել պայմանավորվածություն հետագա ակտիվ համագործակցության նպատակով իրականացնել համատեղ գիտական աշխատանքներ: